Video: U lančanom sudaru na A3 sudjelovalo je deset vozila

Na autocesti A3 Bregana-Lipovac od Rugvice prema Zagrebu sudarila su se dva teretna vozila i osam automobila. Srećom, nema ozlijeđenih, već samo materijalna šteta. Očevid je u tijeku

<p>Zbog prometne nesreće u kojoj je sudjelovalo više vozila, otežano se vozi na autocesti A3 Bregana-Lipovac nakon naplate Zagreb-istok (57. km) u smjeru istoka. Kako nam je potvrdila PU zagrebačka, oko osam ujutro <strong>sudarilo se čak deset vozila, i to dva teretna i osam osobnih automobila</strong>.</p><p><strong>Nema ozlijeđenih, a materijalna šteta se još utvrđuje</strong>. </p><p><strong>POGLEDAJTE VIDEO: </strong></p><p>Na zagrebačkom području padala je rosulja koja se ledila u dodiru s tlom. Uz to, kako navodi <a href="http://www.hak.hr/info/stanje-na-cestama/"><strong>HAK</strong></a>, dodatni problem vozačima stvara i magla koja smanjuje vidljivost i usporava vožnju.</p><h2>Na autocesti A3 Bregana - Lipovac šest prometnih nesreća </h2><p>Na autocesti A3 Bregana - Lipovac u ponedjeljak se dogodilo šest prometnih nesreća, doznaje se u Policijskoj upravi zagrebačkoj (PUZ). </p><p>Kako su izvijestili iz PUZ-a, u četiri od spomenutih šest prometnih nesreća nastala je samo materijalna šteta, dok su u dvjema nesrećama dvije osobe zadobile lakše ozljede.</p><p>Iz PUZ-a također pojašnjavaju da je riječ o nesrećama na autocesti A3 Bregana - Lipovac na potezu od 56 do 62 kilometara.</p><p>Prema informacijama iz PUZ-a trenutno je promet na spomenutom mjestu prometnih nesreća normaliziran, a očevid još uvijek traje.</p><p>Na stranicama Hrvatskog autokluba (HAK) stoji informacija kako su se nesreće na spomenutoj autocesti dogodile u smjeru istoka.</p><p> </p><p> </p>